
Uznesenie Okresný súd Galanta vo veci exekučného konania v prospech oprávnených: 1/ A. A., nar. XX.XX.XXXX, bytom B. C. D. XXX, 2/ E. A., nar. XX.XX.XXXX, bytom B. C. D. XXX, v neprospech povinného: E. A., nar. XX.XX.XXXX, bytom F. G. XXX/XX, o zastavení exekúcie, takto rozhodol: I.
Súd exekúciu vyhlasuje za neprípustnú a exekúciu z a s t a v u j e.
II. Súd súdnemu exekútorovi náhradu trov exekúcie n e p r i z n á v a. odôvodnenie: 1. Návrhom zo dňa 06.05.2014 požiadali oprávnení súdneho exekútora JUDr. Evu Pálffyovú, so sídlom exekučného úradu Javorova 7, Šaľa, o vykonanie exekúcie vo svoj prospech. Poverenie na vykonanie exekúcie bolo súdnemu exekútorovi udelené Okresným súdom Galanta (ďalej len „súd“) dňa 16.05.2014. 2. Dňa 11.08.2025 bol súdu doručený návrh súdneho exekútora na zastavenie exekúcie z dôvodu, že povinný uhrádza pravidelne mesačne bežné výživné, zaostalé výživné a trovy exekúcie sú uhradené. Poverený súdny exekútor oznámil, že si trovy exekúcie neuplatňuje, nakoľko boli už vymožené. 3. Podľa § 243h ods. 1 zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov v znení účinnom od 01.04.2017 (ďalej len "EP"), ak tento zákon v § 243, až 243g, neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5, sa použijú len s ohľadom na veci pridelené podľa predpisov účinných po 1. apríli 2017. 4. Podľa § 57 ods. 1 písm. g) EP, exekúciu súd zastaví, ak exekúciu súd vyhlásil za neprípustnú, pretože je tu iný dôvod, pre ktorý exekúciu nemožno vykonať. 5. Podľa § 58 ods. 1 EP, exekúciu zastaví súd na návrh alebo aj bez návrhu. 6. Podľa § 161 ods. 1 zákona č. 160/2015 Z. z. Civilný sporový poriadok (ďalej „CSP“), ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 7. Podľa § 161 ods. 2 CSP, ak ide o nedostatok procesnej podmienky, ktorý nemožno odstrániť, súd konanie zastaví. 8. S prihliadnutím na citované zákonné ustanovenia a vyššie uvedených skutočností, dospel súd k záveru, že nie je možné pokračovať v exekúcii, nakoľko povinný uhrádza pravidelne mesačné bežné
výživné a zaostalé výživné s trovami exekúcie už boli vymožené. Súd z uvedených dôvodov v zmysle § 57 ods.1 písm. g) v spojení s § 58 ods. 1 EP exekúciu vyhlásil za neprípustnú, zároveň exekúciu zastavil. 9. Podľa § 200 ods. 5 EP, ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 10. Súd súdnemu exekútorovi náhradu trov konania nepriznal, nakoľko súdny exekútor súdu oznámil, že si náhradu trov exekúcie neuplatňuje. 11. Na základe vyššie uvedených skutočností a citovaných zákonných ustanovení súd rozhodol tak, ako je to uvedené vo výroku tohto uznesenia. Poučenie: Proti tomuto uzneseniu vo výroku I. možno podať odvolanie v lehote 15 dní odo dňa jeho doručenia na súde, proti ktorého rozhodnutiu odvolanie smeruje. Podľa § 363 CSP v odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Proti tomuto uzneseniu čo do výroku II. je odvolanie neprípustné.

